*Proiect*

**GUVERNUL REPUBLICII MOLDOVA**

**HOTĂRÎRE nr. \_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_2020**

**Chişinău**

**Privind angajarea răspunderii asupra proiectului de lege privind instituirea unor măsuri de susținere a cetățenilor și a activității de întreprinzător în perioada stării de urgență și modificarea unor acte legislative**

**--------------------------------------------------------------------------**

Guvernul:

În temeiul art.1061 alin.(1) din Constituția Republicii Moldova și al art.119 din Regulamentul Parlamentului, adoptat prin Legea nr.797/1996 (Republicat: Monitorul Oficial al Republicii Moldova, nr.50 art.237 din 07.04.2007), cu modificările ulterioare, Guvernul HOTĂRĂȘTE:

1. Se aprobă proiectul de lege privind instituirea unor măsuri de susținere a cetățenilor și a activității de întreprinzător în perioada stării de urgență și modificarea unor acte legislative.

2. Se declară angajarea răspunderii a Guvernului asupra proiectului de lege menționat, care se prezintă Parlamentului pentru a fi supus procedurii prevăzute în art.1061 din Constituția Republicii Moldova.

**Prim-ministru Ion CHICU**

Contrasemnează:

Viceprim-ministru, Serghei PUȘCUȚA

Ministru al Finanțelor

Ministrul economiei și Serghei RĂILEAN

Infrastructurii

Ministrul justiţiei Fadei NAGACEVSCHI

Proiect

**PARLAMENTUL REPUBLICII MOLDOVA**

**LEGE**

**privind instituirea unor măsuri de susținere a cetățenilor și a activității de întreprinzător în perioada stării de urgență și modificarea unor acte legislative**

Prezenta lege organică este adoptată în temeiul prevederilor art.1061 din Constituție, prin angajarea răspunderii Guvernului față de Parlament.

**Art. I.** În vederea susținerii activității de întreprinzător urmare a efectelor economice generate de situația epidemiologică (COVID-19) se instituie mecanismul de subvenționare după cum urmează:

1. Subiecții subvenției

Subiecții subvenției sunt întreprinderile și organizațiile necomerciale, rezidenți ai Republicii Moldova, care au institut șomaj tehnic și/sau staționare, conform prevederilor art.80 și 801 din Codul Muncii nr.154/2003.

1. Mărimea subvenției
2. Pentru subiecții subvenției care și-au sistat total sau parțial activitatea conform deciziilor Comisiei naționale extraordinare de sănătate publică și/sau a Dispozițiilor Comisiei pentru situații excepționale a Republicii Moldova, se acordă o subvenție în mărimea sumei achitate a impozitului pe venit, a contribuțiilor de asigurări sociale de stat obligatorii datorate de angajator, a contribuțiilor individuale de asigurări sociale de stat obligatorii și a primelor de asigurări obligatorii de asistență medicală în formă de contribuție procentuală datorate de angajator și salariat aferent indemnizației/salariului acordat salariaților aflați în șomaj tehnic și/sau staționare.
3. Pentru subiecții subvenției care și-au sistat total sau parțial activitatea, alții decât cei specificați la pct.1, se acordă o subvenție în mărimea de 60% din suma achitată a impozitului pe venit, a contribuțiilor de asigurări sociale de stat obligatorii datorate de angajator, a contribuțiilor individuale de asigurări sociale de stat obligatorii și a primelor de asigurări obligatorii de asistență medicală în formă de contribuție procentuală datorate de angajator și salariat aferent indemnizației/salariului acordat salariaților aflați în șomaj tehnic și/sau staționare.
4. Subvenția se acordă pentru salariațiiaflați în șomaj tehnic și/sau staționare, angajați până la data de 1 martie 2020.
5. Suma subvenției prevăzută la pct.1 calculată la nivel de salariat per zi de șomaj tehnic sau staționare nu va depăși suma calculată a impozitului pe venit, a contribuțiilor de asigurări sociale de stat obligatorii datorate de angajator, a contribuțiilor individuale de asigurări sociale de stat obligatorii și primelor de asigurări obligatorii de asistență medicală în formă de contribuție procentuală datorate de angajator și salariat aferentă salariului pentru luna februarie 2020 per zi lucrătoare.
6. Suma subvenției prevăzută la pct.2 calculată la nivel de salariat per zi de șomaj tehnic sau staționare nu va depăși mărimea de 60% din suma calculată a impozitului pe venit, a contribuțiilor de asigurări sociale de stat obligatorii, datorate de angajator, contribuțiilor individuale de asigurări sociale de stat obligatorii și a primelor de asigurări obligatorii de asistență medicală în formă de contribuție procentuală datorate de angajator și salariat aferentă salariului pentru luna februarie 2020 per zi lucrătoare.
7. Perioada pentru care se acordă subvenția

Subvenția se acordă pentru indemnizațiile/salariile aferenteșomajul tehnic și/sau staționării în perioada stării de urgență***.***

1. Termenul de achitare a subvenției
2. Achitarea subvenției se efectuează în baza cererii subiectului subvenției către Serviciul Fiscal de Stat.
3. Cererea se depune după prezentarea dării de seamă și achitareaimpozitului pe venit, contribuțiilor de asigurări sociale de stat obligatorii datorate de angajator, contribuțiilor individuale de asigurări sociale de stat obligatorii și primelor de asigurări obligatorii de asistență medicală în formă de contribuție procentuală datorate de angajator și salariat aferent indemnizației/salariului acordat salariaților aflați în șomaj tehnic și/sau staționare.
4. Acordarea subvenției se efectuează de către Serviciul Fiscal de Stat, în termen de 5 zile lucrătoare din momentul depunerii cererii, dintre care:

* 3 zile efectuarea controlului tematic și adoptarea deciziei de acordare a subvenției;
* 1 zi întocmirea documentelor de plată și transmiterii acestora spre executare Trezoreriei de Stat;
* 1 zi achitarea subvenției.

1. Impozitarea subvenției

Suma subvențiilor primite conform prezentei legi constituie surse de venit neimpozabile cu impozitul pe venit.

1. Modul de acordare a subvenției

Modul de acordare a subvenției se stabilește de Ministerul Finanțelor.

**Art. II. –** Prin derogare de la prevederile Codului fiscal nr.1163/1997, pentru agenții economici care și-au sistat total sau parțial activitatea conform deciziilor Comisiei naționale extraordinare de sănătate publică și/sau a Dispozițiilor Comisiei pentru situații excepționale a Republicii Moldova, termenul de prezentare a dărilor de seamă fiscale și de achitare a obligațiilor fiscale aferente taxelor locale pentru primul trimestru al anului 2020 se prelungește până la 25 iulie 2020.

**Art. III.** - (1) Patentele valabile în perioada stării de urgență se suspendă pe perioada acesteia. Termenul ce cuprinde perioada de suspendare se restabilește și se prelungește ulterior la cererea titularului de patentă.

(2) Persoanele indicate la pct.1.7 și 1.8 din Anexa nr.1 la Legea nr.489/1999 privind sistemul public de asigurări sociale au dreptul la restituirea sumei contribuțiilor de asigurări sociale de stat obligatorii în sumă fixă aferente perioadei sistării activității conform deciziilor Comisiei naționale extraordinare de sănătate publică și/sau a Dispozițiilor Comisiei pentru situații excepționale a Republicii Moldova.

(3) Restituirea se realizează de către Serviciul Fiscal de Stat de comun cu Casa Națională de Asigurări Sociale din mijloacele bugetului de stat, conform modului stabilit de Ministerul Finanțelor.

**Art. IV –** (1) Prin derogare de la prevederile Legii cu privire la promovarea ocupării forței de muncă și asigurare de șomaj nr. 105/2018, în perioada stării de urgență persoanele, înregistrate cu statut de șomer la una din subdiviziunile teritoriale de ocupare a forței de muncă, inclusiv reveniți de peste hotare, beneficiază lunar, de la data solicitării, de ajutor de șomaj în cuantum de 2775 lei.

(2) Dreptul la ajutorul de șomaj se stabilește de către subdiviziunile teritoriale de ocupare a forței de muncă, în baza cererii de solicitare depusă de către solicitant. Cererea poate fi depusă la distanță prin utilizarea tehnologiilor informaționale și comunicaționale.

(3) Cuantumul lunar al ajutorului de șomaj pentru șomerii beneficiari de ajutor de șomaj aflați în plată, precum și șomerilor care au obținut dreptul la ajutorul de șomaj în perioada stării de urgență, în condițiile Legii cu privire la promovarea ocupării forței de muncă și asigurare de șomaj nr.105/2018, nu va fi mai mic decât 2775 lei și se acordă de la data intrării în vigoare a prezentului articol și pînă la finele perioadei stării de urgență.

(4) Diferența dintre cuantumul de 2775 lei acordat și cuantumul lunar calculat al ajutorului de șomaj se finanțează din bugetul de stat și nu se ia în considerare la stabilirea altor prestații de asigurări sociale.

(5) Ajutorul de șomaj, stabilit conform alineatului (1) se finanțează de la bugetul de stat.

(6) Perioada de beneficiere a ajutorului de șomaj, stabilit conform alineatului (1), nu se include în stagiul de cotizare.

(7) Ajutorul de șomaj se calculează de către Casa Naţională de Asigurări Sociale şi se plătește lunar pentru luna precedentă conform listelor electronice prin intermediul prestatorilor de servicii de plată de pe teritoriul Republicii Moldova desemnaţi, prin cerere, de către beneficiari. Prestatorul de servicii de plată desemnat de beneficiar va încheia, în acest sens, contract cu Casa Naţională de Asigurări Sociale.

(8) În baza conexiunilor intersistemice securizate, subdiviziunile teritoriale de ocupare a forței de muncă transmit spre Casa Națională de Asigurări Sociale datele din decizia privind stabilirea și încetare a dreptului la ajutor de șomaj.

**Art. V** – (1) Prin derogare de la prevederile Legii nr. 133/2008 cu privire la ajutorul social, pe durata stării de urgență, începînd cu luna aprilie 2020 venitul lunar minim garantat constituie 1300 lei, inclusiv pentru luna în care se ridică starea de urgență.

(2) Dreptul la ajutor social care expiră în perioada stării de urgență se extinde pînă la ridicarea acesteia.

(3) În perioada sării de urgență nu se implementează prevederile privind realizarea activităților de interes comunitar, verificarea la reședința curentă a solicitantului/beneficiarului a autenticității informației prezentate în cererea pentru acordarea ajutorului social și a corectitudinii utilizării ajutorului social.

(4) La stabilirea dreptului la ajutor social, solicitantul care nu poate prezenta acte confirmative privind veniturile, datele privind terenurile agricole și structura familiei, depune declarația pe propria răspundere privind veridicitatea datelor declarate. Cererea se consideră completă și se acceptă pentru examinarea dreptului în cazul în care toate datele necesare au fost declarate și a fost semnată Declarația pe propria răspundere conform modelului aprobat de Ministerul Sănătății, Muncii și Protecției Sociale.

(5) La calcularea venitului global mediu lunar al familiei se iau în considerare veniturile declarate pe propria răspundere de membrii acesteia, precum și datele, parvenite prin intermediul schimbului de informații între sistemele informaționale, în conformitate cu legislația în vigoare

**Art. VI.** – Codul fiscal nr.1163/1997 (republicat în Monitorul Oficial al Republicii Moldova, ediție specială din 8 februarie 2007), cu modificările ulterioare, se modifică după cum urmează:

1. Articolul 5 punctul 38), se completează cu textul „inclusiv cele organizate cu alt scop decât cel de promovare a vânzărilor, de către autorități și instituții publice”.
2. La articolul 12 punctul 14) cuvintele „sau la automatele de joc” se substituie cu textul „ , la automatele de joc, la pariuri pentru competițiile/evenimentele sportive sau la jocurile de noroc organizate prin intermediul rețelelor de comunicații electronice”.
3. La articolul 19 litera d), cuvintele „rata dobânzii aplicate” se substituie cu cuvintele „rata medie ponderată a dobânzilor aplicate”.
4. La  articolul 20, litera u1) se abrogă.
5. La articolul 36 alineatul (4) se abrogă.
6. La articolul 793:

alineatul (2) va avea următorul cuprins:

„(2) Pentru aplicarea prevederilor tratatelor internaționale, nerezidentul persoana fizică, are obligația de a prezenta plătitorului de venit, pînă la data achitării venitului, certificatul de rezidență pe suport de hârtie în original și/sau în formă electronică eliberat de autoritatea competentă din statul său de rezidență. Persoana juridică nerezidentă, pentru a-și confirma rezidența, prezintă plătitorului de venit copia certificatului de rezidență sau documentului ce atestă înregistrarea acesteia în țara sa de rezidență, sau extrasului de pe pagina web a autorității din statul de rezidență ce atestă rezidența fiscală ori înregistrarea persoanei juridice. Documentul ce atestă rezidența, după caz, emis într-o limbă străină se prezintă plătitorului de venit cu traducere în limba de stat, cu excepția celui emis în limba engleză sau în limba rusă. Certificatul de rezidență emis pentru o perioadă fiscală este aplicabil şi pe perioada primelor 60 de zile ale perioadei fiscale următoare. În cazul în care certificatul de rezidenţă nu a fost prezentat pentru anul calendaristic respectiv, se vor aplica prevederile legislaţiei fiscale din Republica Moldova.”;

la alineatul (3) cuvintele „certificatului de rezidenţă” se substituie cu textul „documentului de atestare a rezidenței stabilit la alin.(2),”.

1. La articolul 901 alineatul (33) textul „sportive, în partea” se substituie cu cuvintele „sportive în partea”.
2. La articolul 92 alineatul (3) cuvintele „în care valoarea câştigurilor” se substituie cu cuvintele „în care valoarea fiecărui câştig”.
3. Articolul 93 se completează cu punctul 21) cu următorul cuprins:

„21) Servicii conexe - servicii care cumulativ asigură furnizarea unui cadru adecvat care permite consumul alimentelor, servirea alimentelor, furnizarea/punerea la dispoziție de personal de servire, de bucătari sau de personal pentru curățenie, punerea la dispoziție a veselei, tacâmurilor, punerea la dispoziție a unui mobilier adecvat consumului alimentelor, cum sunt mesele și scaunele, curățarea sau debarasarea meselor, consultanță individuală privind alegerea alimentelor, consilierea clienților cu privire la compoziția și cantitatea mâncării pentru anumite evenimente. Punerea la dispoziție a unor elemente de mobilier într-o zonă a cărei destinație principală nu este facilitarea consumului de alimente nu constituie un element de natură pentru încadrarea operațiunii drept prestare de servicii conexe.”.

1. La articolul 94 litera e) după cuvintele „în proces de insolvabilitate se completează cu textul ,, , cu excepţia celor în procedura de restructurare și realizare a planului, ”.
2. La articolul 95:

alineatul (1) litera e) după cuvintele în proces de insolvabilitate se completează cu textul ,, , cu excepţia celor în procedura de restructurare și realizare a planului, ”;

alineatul (2) litera g), după cuvîntul „livrarea” se completează cu cuvintele „către persoanele juridice şi fizice care desfăşoară activitate de întreprinzător, inclusiv persoanelor care desfăşoară activitate profesională conform legislației”, iar după cuvîntul „insolvabilitate” se introduce textul „cu excepţia celor în procedura de restructurare și realizare a planului,”.

1. La articolul 96 litera b) se completează cu două liniuțe cu următorul cuprins:

„- 15% - la serviciile de cazare, indiferent de categoria de confort, în hotel, hotel-apartament, motel, vilă turistică, bungalou, pensiune turistică, pensiune agroturistică, camping, sat de vacanţă sau tabără de vacanţă, care se atribuie la secțiunea I a Clasificatorul Activităților din Economia Moldovei;

* 15% - la produsele alimentare și/sau băuturi cu excepția producției alcoolice, preparate sau nepreparate, pentru consumul uman, însoțite de servicii conexe, care să permită consumul imediat al acestora, realizate în cadrul activităților care se atribuie la secțiunea I a Clasificatorul Activităților din Economia Moldovei.”.

1. Se introduce articolul 1015 cu următorul cuprins:

„Articolul 1015. Restituirea TVA pentru procurările de mărfuri și/sau servicii destinate folosinţei oficiale de către misiunile diplomatice, oficiile consulare și reprezentanţele organizaţiilor internaţionale acreditate în Republica Moldova.

(1) Sumele TVA aferente procurărilor de mărfuri și/sau servicii destinate folosinţei oficiale de către misiunile diplomatice, oficiile consulare și reprezentanțele organizaţiilor internaţionale acreditate în Republica Moldova, destinate uzului sau consumului personal de către membrii personalului acestor misiuni diplomatice, oficii consulare sau al reprezentanţelor organizaţiilor internaţionale, precum şi de către membrii familiilor lor care locuiesc împreună cu ei, se restituie în modul stabilit de Guvern. În cazul consumului personal de către membrii personalului și membrii famililor acestora, suma lunară maximă a procurărilor, inclusiv TVA, pentru care se acordă restituirea nu va depăși 2 salarii medii lunare pe economie, prognozate pe anul respectiv.

(2) Prevederile alin.(1) nu se aplică asupra cetăţenilor Republicii Moldova, precum şi a cetăţenilor străini sau apatrizilor cu reşedinţa permanentă în Republica Moldova.”.

1. Articolul 102:

la alineatul (4) cuvintele „pînă la un semn după virgulă” se substituie cu cuvintele „pînă la două semne după virgulă”;

la alineatul (10) litera c) se abrogă.

1. La articolul 103:

la alineatul (1) punctul 20, după textul „precum şi serviciile de editare a producţiei de carte şi a publicaţiilor periodice” se introduce textul „ , serviciile privind dreptul de autor și alte drepturi conexe utilizate la producția de carte,”;

se completează cu alineatele (911) și (912) cu următorul cuprins:

„(911) Se scutesc de TVA fără drept de deducere mărfurile consumabile importate de echipele/modulele internaționale de intervenție, care participă la exercițiile internaționale de management al consecințelor situațiilor excepționale, desfășurate pe teritoriul Republicii Moldova, destinate uzului sau consumului exclusiv al echipelor/modulelor internaționale de intervenție. Lista mărfurilor consumabile se aprobă de Ministerul Afacerilor Interne şi se prezintă Serviciului Vamal.

(912) În baza principiului reciprocităţii, se scutește de TVA fără drept de deducere introducerea mărfurilor, destinate folosinţei oficiale de către misiunile diplomatice şi oficiile consulare acreditate în Republica Moldova, de reprezentanţele organizaţiilor internaţionale acreditate în Republica Moldova, destinate uzului sau consumului personal de către membrii personalului acestor misiuni diplomatice şi oficii consulare sau al reprezentanţelor organizaţiilor internaţionale, precum şi de către membrii familiilor lor care locuiesc împreună cu ei, cu excepţia cetăţenilor Republicii Moldova, precum şi a cetăţenilor străini sau apatrizilor cu reşedinţa permanentă în Republica Moldova.”.

1. La articolul 104 litera c) se abrogă.
2. Articolul 124:

se completează cu alineatul (23) cu următorul cuprins:

„(23) Accizele nu se achită pentru mărfurile consumabile importate de echipele/modulele internaționale de intervenție, care participă la exercițiile internaționale de management al consecințelor situațiilor excepționale, desfășurate pe teritoriul Republicii Moldova, destinate uzului sau consumului exclusiv al echipelor/modulelor internaționale de intervenție. Lista mărfurilor consumabile se aprobă de Ministerul Afacerilor Interne şi se prezintă Serviciului Vamal.”;

la alineatul (9) cuvintele „amplasat în zona plecării de pe teritoriul Republicii Moldova” se exclud;

la alineatul (111) cuvintele „valoarea în vamă” se substituie cu cuvintele „valoarea intrinsecă, iar cuvintele „valoarea lor în vamă” se substituie cu cuvintele „valoarea lor intrinsecă”.

1. La articolul 125 alineatul (3) textul „amplasate în zona plecării de pe teritoriul Republicii Moldova, în barurile şi restaurantele duty-free” se exclude.
2. Articolul 133 alineatul (2) punctul 34) va avea următorul cuprins:

„34) organizează campanii promoționale, inclusiv prin concursuri, extrageri și loterii cu stimularea din surse bugetare a contribuabililor care, direct sau indirect, au participat la îmbunătățirea procesului de administrare fiscală, la majorarea încasărilor la bugetul public național și/sau au utilizat modalități de achitare ce contribuie la majorarea nivelului de transparență al activității economice. Organizarea acestora se efectuează în modul stabilit de Guvern.”.

1. La articolul 199 alineatul (5), prima propoziție, cuvintele „Serviciul Fiscal de Stat este în drept să comercializeze bunurile sechestrate” se substituie cu textul „bunurile se comercializează în modul prevăzut de art.203.”, iar propoziția a doua se exclude.
2. La articolul 300 alineatul (2) va avea următorul cuprins:

„(2) Sistemul taxelor pentru resursele naturale reglementate de prezentul titlu include:

a) taxa pentru apă;

b) taxa pentru extragerea mineralelor utile;

c) taxa pentru folosirea subsolului.”.

1. La articolul 301 alineatul (1) după cuvintele „bugetul local” se introduc cuvintele „de nivelul al doilea”.
2. Capitolul 3 din titlul VIII va avea următorul cuprins:

„Capitolul 3

TAXA PENTRU EXTRAGEREA MINERALELOR UTILE

Articolul 307. Subiecții impunerii

Subiecți ai impunerii sunt beneficiarii subsolului – persoanele fizice care desfăşoară activitate de întreprinzător şi persoanele juridice care efectuează extragerea mineralelor utile.

Articolul 308. Obiectul impunerii şi baza impozabilă

Obiectul impunerii şi baza impozabilă constituie volumul mineralelor utile extrase în perioada fiscală.

Articolul 309. Cotele impunerii

Cotele taxei se stabilesc potrivit anexei nr. 2 la prezentul titlu.

Articolul 310. Modul de calculare a taxei

(1) Taxa se calculează de către subiectul impunerii de sine stătător, trimestrial, pornindu-se de la volumul mineralului util extras şi cota corespunzătoare de impunere.

(2) În calculul taxei nu se include volumul pierderilor suportate în procesul de extracţie a mineralului util şi pierderile tehnologice în pilonii de protecţie şi tavanul excavaţiilor miniere subterane care, conform proiectului, asigură securitatea oamenilor şi exclud prăbuşirea suprafeţei terestre.”.

1. Capitolul 4 din titlul VIII va avea următorul cuprins:

„Capitolul 4

TAXA PENTRU FOLOSIREA SUBSOLULUI

Articolul 311. Subiecții impunerii sunt beneficiarii subsolului – persoanele fizice care desfășoară activitate de întreprinzător şi persoanele juridice care folosesc subsolul.

Articolul 312. Obiectul impunerii şi baza impozabilă

(1) Obiect al impunerii îl constituie spațiile subterane folosite în scopul construcției obiectivelor subterane, precum şi construcțiile subterane exploatate de către subiecţii impunerii.

(2) Baza impozabilă o constituie:

- valoarea contractuală (de deviz) a lucrărilor de construcție a obiectivelor subterane;

- valoarea contabilă a construcțiilor subterane.

Articolul 313. Cota impunerii

Cota taxei se stabilește în mărime de:

- 3 % din valoarea contractuală (de deviz) a lucrărilor de construcţie a obiectivelor subterane;

- 0,2 % din valoarea contabilă a construcțiilor subterane.

Articolul 314. Modul de calculare şi achitare a taxei

(1) În cazul construcției obiectivelor subterane taxa se calculează de către subiectul impunerii de sine stătător, pornindu-se de la valoarea contractuală (de deviz) a lucrărilor de construcție a obiectivelor subterane și cota corespunzătoare de impunere. Taxa se achită pînă la inițierea lucrărilor de construcție.

(2) În cazul exploatării construcțiilor subterane taxa se calculează de către subiectul impunerii de sine stătător, trimestrial, pornindu-se de la valoarea contabilă a construcțiilor subterane și cota corespunzătoare de impunere.

(3) În cazul exploatării construcțiilor subterane taxa se calculează de către subiectul impunerii pornindu-se de la valoarea contabilă a construcțiilor subterane, conform situației din 1 ianuarie a anului în curs, iar în cazul construcțiilor subterane dobîndite de către subiectul impunerii în cursul anului – pornindu-se de la valoarea contabilă la data dobîndirii acestora.”.

1. Capitolele 5, 6, 7 și 8 din titlul VIII se abrogă.
2. Anexa nr. 2 la titlul VIII va avea următorul cuprins:

„Anexa nr.2

|  |  |  |  |
| --- | --- | --- | --- |
| Nr. crt. | Categoria şi tipul mineralului util | Unitatea de măsură | Cota taxei, lei |
| 1 | Argilă bentonitică | tone | 7 |
| 2 | Calcar pentru producerea varului | m3 | 4 |
| 3 | Calcar silicios | tone | 4 |
| 4 | Gaz combustibil (liber, dizolvat în petrol) | m3 | 50 |
| 5 | Ghips | tone | 7 |
| 6 | Roci de nisip şi prundiş | m3 | 4 |
| 7 | Materiale de formare (nisip, argilă) | tone | 6 |
| 8 | Calcar pentru industria de zahăr | tone | 4 |
| 9 | Materie primă silicioasă (diatomit, tripoli) | m3 | 4 |
| 10 | Materie primă pentru ceramică (argilă, argilă nisipoasă) | m3 | 6 |
| 11 | Materie primă pentru ciment (calcar, argilă) | tone | 4 |
| 12 | Materie primă pentru producerea cărămizii şi ţiglei (argilă, argilă nisipoasă, nisip degrasant) | m3 | 5 |
| 13 | Materie primă pentru producerea sticlei (nisip) | tone | 5 |
| 14 | Materie primă de cheramzit (argilă, argilit) | m3 | 5 |
| 15 | Nisip pentru produse de silicat | m3 | 5 |
| 16 | Petrol (rezerve geologice şi extractibile) | tone | 50 |
| 17 | Piatră de construcţie (calcar, gresie, granit) | m3 | 5 |
| 18 | Piatră naturală de faţadă (calcar, gresie) | m3 | 16 |
| 19 | Calcar pentru tăierea blocurilor pentru pereţi | m3 | 5 |

1. Articolul 345 se completează cu alineatul (3) cu următorul cuprins:

„(3) Nu constituie obiect al impunerii autovehiculele din dotarea echipelor/modulelor internaționale de intervenție care participă la desfășurarea exercițiilor internaționale de management al consecințelor situațiilor excepționale, acordă asistenţă internaţională pentru lichidarea consecințelor situațiilor excepționale produse pe teritoriul Republicii Moldova sau pe teritoriile altor state.”

**Art. VII.** – Legea nr.1380/1997 cu privire la tariful vamal (republicată în Monitorul Oficial al Republicii Moldova, ediție specială din 1 ianuarie 2007), cu modificările ulterioare, se modifică după cum urmează:

1. Articolul 28 se completează cu litera (x1) cu următorul cuprins:

„(x1) mărfurile consumabile importate de echipele/modulele internaționale de intervenție, care participă la exercițiile internaționale de management al consecințelor situațiilor excepționale desfășurate pe teritoriul Republicii Moldova, destinate uzului sau consumului exclusiv al echipelor/modulelor internaționale de intervenție. Lista mărfurilor consumabile se aprobă de Ministerul Afacerilor Interne şi se prezintă Serviciului Vamal.”.

1. Nota la Anexa nr.2 se completează cu punctul 13 și 14 cu următorul cuprins:

„13. Taxa pentru efectuarea procedurilor vamale nu se percepe pentru mărfurile consumabile importate de echipele/modulele internaționale de intervenție, care participă la exercițiile internaționale de management al consecințelor situațiilor excepționale, desfășurate pe teritoriul Republicii Moldova, destinate uzului sau consumului exclusiv al echipelor/modulelor internaționale de intervenție. Lista mărfurilor consumabile se aprobă de Ministerul Afacerilor Interne şi se prezintă Serviciului Vamal.

14. Taxa pentru efectuarea procedurilor vamale nu se percepe pentru mărfurile importate sau exportate de către persoane juridice în scopuri necomerciale, a căror valoare intrinsecă nu depășește 100 de euro.”.

**Art. VIII. –** Anexa nr.1 din Legea nr.156/1998 privind sistemul public de pensii (republicată în Monitorul Oficial al Republicii Moldova, 2004, nr. 42–44, art. 247), va avea următorul cuprins:

,,Anexa nr.1

Formula de calcul al venitului mediu lunar asigurat valorizat

Venitul mediu lunar asigurat valorizat se calculează după formula:

|  |  |
| --- | --- |
| coni |  |
| ∑ ––––––––– x Kvi |  |
| ci |  |
| Vav = ––––––––––––– , |  |
| n |  |

*unde:*

Vav – venitul mediu lunar asigurat valorizat;

Coni – suma contribuţiilor de asigurări sociale plătite pentru perioada i de cotizare. Pentru perioada de pînă la 1 ianuarie 2021 se va lua în calcul suma contribuţiilor individuale plătite;

Ci – cota de contribuţie de asigurări sociale stabilită în perioada i de cotizare. Pentru perioada de pînă la 1 ianuarie 2021 se va lua în calcul cota de contribuţie individuală stabilită;

Kvi – coeficientul de valorizare a venitului asigurat;

n – numărul lunilor pentru care s-au calculat şi s-au achitat contribuţiile.”.

**Art. IX.** - Legea nr.1585/1998 cu privire la asigurarea obligatorie de asistenţă medicală (Monitorul Oficial al Republicii Moldova, 1998, nr.38-39, art. 280), cu modificările ulterioare, se modifică după cum urmează:

1. La articolul 4:

alineatul 2 va avea următorul cuprins:

„(2) Asiguratul este persoana fizică obligată prin lege să-și asigure riscul propriu de a se îmbolnăvi sau persoana juridică obligată prin lege să asigure riscul de îmbolnăvire al altor categorii de persoane a căror asigurare este de competenţa lui, cu excepția persoanelor angajate.”;

la alineatul (3) cuvântul ,,angajatorul” se substituie cu textul ,,însăși persoana angajată, inclusiv persoana fizică, alta decît cea angajată prin contract individual de muncă”.

1. La articolul 5:

la alineatul (1), litera d) cuvintele „persoanele fizice și juridice au” se substituie cu cuvintele „asiguratul are”;

la alineatul (2) cuvintele „angajatorilor şi ale”se exclud.

**3**. La articolul 10:

alineatul (2), litera e) se abrogă;

se completează cu alineatul (3) cu următorul cuprins:

„(3) Angajatorul este obligat să prezinte Serviciului Fiscal de Stat informaţia aferentă raporturilor de muncă pentru stabilirea drepturilor sociale şi medicale, potrivit formei şi modului aprobat de Ministerul Finanţelor, în termen de pînă la 10 zile lucrătoare de la data angajării sau modificării/încetării raporturilor de muncă, emiterii ordinului de acordare a concediului de îngrijire a copilului sau concediului paternal.”.

**4.** La articolului 16 alineatul (21) se abrogă.

**5.** La articolul 17 alineatul (5) cuvintele „angajatorului și” se exclud.

**Art. X.** – Legea nr.489/1999 privind sistemul public de asigurări sociale (Monitorul Oficial al Republicii Moldova, 2000, nr. 1-4, art. 2), cu modificările ulterioare, se modifică după cum urmează:

1. La articolul 1:

în noțiunea „*asigurat*” cuvintele „având obligația de a plăti” se substituie cu cuvintele „pentru care plătitorii contribuţiilor la bugetul asigurărilor sociale de stat plătesc”;

în noţiunea de „*contribuţie de asigurări sociale*” cuvintele „participant la sistemul public de asigurări sociale” se substituie cu cuvintele „plătitorul contribuţiilor la bugetul asigurărilor sociale de stat”;

noţiunea „*declaraţie de asigurare*” se abrogă;

se completează cu o noţiune, cu următorul cuprins:

„*plătitorul contribuţiilor la bugetul asigurărilor sociale de stat* - persoana care, conform legislaţiei privind sistemul public de asigurări sociale de stat, este obligată să calculeze şi să achite la bugetul asigurărilor sociale de stat contribuţii de asigurări sociale, majorări de întârziere şi amenzi.”.

1. La articolul 4

punctul 3) textul „realizează un venit anual echivalent cu cel puţin 4 salarii medii lunare pe economie şi” se exclude;

punctul 4) textul „realizează un venit anual echivalent cu cel puţin 3 salarii medii lunare pe economie şi” se exclude;

punctul 5) se abrogă.

1. La articolul 5:

din denumirea articolului textul „ , declaraţia de asigurare” se exclude;

alineatele (2) şi (3) se abrogă.

1. La articolul 7 alineatul (1) se completează cu textul „calculate şi plătite”.
2. La articolul 8 alineatul (4) textul „a contribuabililor (persoane fizice şi juridice) şi” se exclude.
3. La articolul 9 în alineatul (1) cuvintele „persoana a plătit” se substituie cu cuvintele „pentru persoană au fost plătite”.
4. La articolul 17:

alineatul (1):

litera a) cuvântul „ individuale” se exclude;

litera e) se abrogă;

la alineatul (31) textul ,,pct.1.6.” se substituie cu ,,textul ,,pct.1.5.”.

la alineatul (4) cuvântul „ individuală” se exclude.

1. La articolul 17:

se introduce alineatul (31) cu următorul cuprins:

,,(31) Pentru determinarea faptului dacă persoanele indicate la pct.1.6 din Anexa nr.1, desfășoară activitate în proporție de cel puțin de 95% din activitățile stipulate în grupele 01.1–01.6 din Clasificatorul activităților din economia Moldovei, se calculează raportul dintre suma venitului obținut din activitățile respective şi suma venitului din activitatea operațională înregistrată în evidența contabilă. În acest caz, ambii indicatori ce țin de mărimea venitului obținut se determină pe perioada de gestiune.”.

1. La articolul 19:

alineatele (2), (3) şi (5) se abrogă;

la alineatul (8) textul ,,și (2)” se exclude.

1. La articolul 20:

la alineatul (1) cuvintele „datorate de asiguraţii angajaţi cu contract individual de muncă şi de angajatorul acestora” se exclud.

1. Articolul 21 se abrogă.
2. La articolul 22:

din denumirea articolului, cuvintele „datorate de angajatori” se exclud;

la alineatul (1) textul „realizate de asiguraţii cu contract individual de muncă cu excepţia celor stipulate la alin.(2)” se exclude;

alineatele (2) și (3) se abrogă.

1. La articolul 25:

alineatele (1) şi (11) se abrogă;

alineatul (2) va avea următorul cuprins:

„(2) Plătitorul contribuțiilor la bugetul asigurărilor sociale de stat calculează și virează lunar contribuția de asigurări sociale la bugetul asigurărilor sociale de stat”.

1. La articolul 30 alineatul (2) litera b) cuvintele „să rețină sau să perceapă de la altă persoană şi să achite” se exclud.
2. Articolul 33 se abrogă.
3. La articolul 36 textul „atît de asigurat, cît şi de angajator sau, după caz, numai de asigurat, în situaţiile prevăzute la art.4 pct.3)-5),” se exclude.
4. La articolul 49 alineatul (1) literele e) şi h) se abrogă.
5. La articolul 55 alineatul (12) se abrogă.
6. În anexa nr.1:

la pct.1.6 cuvintele ,,în decursul întregului an bugetar exclusiv” se substituie cu textul ,,în decursul perioadei de gestiune nu mai puțin de 95% din”.

1. Anexa nr.1 va avea următorul cuprins:

,,Anexa nr. 1

**Categoriile de plătitori și de asigurați,**

**tarifele și termenele de virare a contribuțiilor**

**de asigurări sociale de stat obligatorii**

Categoriile de plătitori și de asigurați, tarifele contribuțiilor de asigurări sociale de stat obligatorii, baza de calcul al acestora și termenele de virarela bugetul asigurărilor sociale de stat, precum și tipurile prestațiilor sociale asigurate se stabilesc după cum urmează:

|  |  |  |  |
| --- | --- | --- | --- |
| **Categoriile de plătitori și de asigurați** | **Tarifele și baza de calcul al contribuției de asigurări sociale**  **de stat obligatorii** | **Termenele de virare a contribuțiilor de asigurări sociale de stat obligatorii** | **Tipurile prestațiilor sociale asigurate** |
| 1.1. Angajatorul, persoana juridică sau fizică asimilată angajatorului:  – pentru persoanele angajate prin contract individual de muncă, persoanele aflate în raporturi de serviciu în baza actului administrativ ori prin alte tipuri de contracte civile în vederea executării de lucrări sau prestării de servicii, cu excepția celor specificate la pct. 1.2-1,5– pentru angajații și/sau alte persoane fizice, în baza contractelor civile, în vederea executării de lucrări sau prestării de servicii, în cazul rezidenților parcurilor pentru tehnologia informației;  – pentru cetățenii Republicii Moldova angajați prin contract în proiecte, instituții și organizații internaționale, indiferent de sursa de finanțare a activităților, în cazul în care acordurile internaționale la care Republica Moldova este parte nu prevăd scutirea de plată a contribuțiilor de asigurări sociale de stat obligatorii;  – pentru persoanele care desfășoară activitate în funcții elective ori sînt numite în cadrul autorităților executive;  – pentru judecători, procurori, Avocați ai Poporului | **29%** la suma salariilor şi recompenselor calculate lunar pentru toţi angajaţii pentru angajatorii autorităților/ instituțiilor bugetare și autorităților/ instituțiilor publice la autogestiune, cu excepția instituțiilor de învățămînt superior și a instituțiilor medico-sanitare  **24%** la suma salariilor şi recompenselor calculate lunar pentru toţi angajaţii pentru angajatorii sectorului privat, instituțiilor de învățămînt superior și ai instituțiilor medico-sanitare | Lunar, pînă la data de 25 a lunii următoare lunii de gestiune | Toate tipurile de prestații de asigurări sociale de stat |
| 1.2. Angajatorul  – pentru persoanele angajate prin contract individual de muncă ori prin alte contracte în vederea executării de lucrări sau prestării de servicii, care activează în condiții speciale de muncă conform anexei nr. 2 | **39%** la suma salariilor şi recompenselor calculate lunar pentru toţi angajaţii  pentru angajatorii autorităților/ instituțiilor bugetare și autorităților/ instituțiilor publice la autogestiune, cu excepția angatorilor sectorului privat  **32%** la suma salariilor şi recompenselor calculate lunar pentru toţi angajaţii pentru angajatorii sectorului privat | Lunar, pînă la data de 25 a lunii următoare lunii de gestiune | Toate tipurile de prestații de asigurări sociale de stat |
| 1.3. Persoanele care exercită independent profesiunea de medic în una dintre formele de organizare a activității profesionale prevăzute de Legea ocrotirii sănătății  nr. 411/1995 | **24%** la venitul medicului de familie titular al practicii medicului de familie, determinat în conformitate cu prevederile legislației | Lunar, pînă la data de 25 a lunii următoare lunii de gestiune | Toate tipurile de prestații de asigurări sociale de stat |
| 1.4. Rezidenții parcurilor pentru tehnologia informației | În conformitate cu prevederile Legii nr. 77/2016 cu privire la parcurile pentru tehnologia informației | Lunar, pînă la data de 25 a lunii următoare lunii de gestiune | Toate tipurile de prestații de asigurări sociale de stat din venitul asigurat prevăzut de Legea nr. 77/2016 cu privire la parcurile pentru tehnologia informației |
| 1.5. Angajatorii din agricultură (persoane fizice și juridice) care practică în decursul perioadei de gestiune nu mai puțin de 95% din activitățile stipulate în grupele 01.1–01.6 din Clasificatorul activităților din economia Moldovei  – pentru persoanele angajate prin contract individual de muncă ori prin alte contracte în vederea executării de lucrări sau prestării de servicii: | **24%** la suma salariilor şi recompenselor calculate lunar pentru toţi angajaţii | Lunar, pînă la data de 25 a lunii următoare lunii de gestiune | Toate tipurile de prestații de asigurări sociale de stat |
| – din mijloacele angajatorului | **18%** la suma salariilor şi recompenselor calculate lunar pentru toţi angajaţii |  |
| – de la bugetul de stat | 6% la suma salariilor şi recompenselor calculate lunar pentru toţi angajaţii |
| 1.6. Persoanele fizice, cu excepția pensionarilor, persoanelor cu dizabilități, precum și a persoanelor care se încadrează în categoriile de plătitori prevăzute la  pct. 1.1–1.5, care se regăsesc în una dintre situațiile:  – fondatori ai întreprinderilor individuale;  – notari învestiți în funcție în modul stabilit de lege;  – executori judecătorești învestiți în funcție în modul stabilit de lege;  – avocați care au înregistrată una dintre formele de organizare a activității de avocat în condițiile legii;  – administratori autorizați care au înregistrată una dintre formele de organizare a activității de administrator în condițiile legii;  – persoane fizice care desfășoară activități independente în domeniul comerțului cu amănuntul, cu excepția comerțului cu mărfuri supuse accizelor | Taxă fixă în conformitate cu legea bugetului asigurărilor sociale de stat anuală | Lunar, cîte 1/12 din suma anuală, pînă la data de 25 a lunii următoare lunii de gestiune | Pensia pentru limită de vîrstă și ajutorul de deces |
| 1.7. Titularii patentei de întreprinzător, cu excepția pensionarilor, persoanelor cu dizabilități, precum și a persoanelor care se încadrează în categoriile de plătitori prevăzute la  pct. 1.1–1.6 | Taxă fixă în conformitate cu legea bugetului asigurărilor sociale de stat anuală, dar nu mai puțin de 1/12 din această sumă lunar, în funcție de durata activității desfășurate pe bază de patentă | La momentul solicitării sau prelungirii patentei | Pensia pentru limită de vîrstă și ajutorul de deces |
| 1.8. Angajatorul din domeniul transportului rutier de persoane în regim de taxi  – pentru persoanele angajate prin contract individual de muncă care efectuează transport rutier de persoane în regim de taxi | Taxă fixă în conformitate cu legea bugetului asigurărilor sociale de stat anuală | Lunar, cîte 1/12 din suma anuală, pentru fiecare angajat conducător auto ce efectuează transport rutier de persoane în regim de taxi, pînă la data de 25 a lunii premergătoare celei de gestiune. În cazul angajării persoanelor fizice în perioada de după data raportării a lunii premergătoare lunii de gestiune și pînă la sfîrșitul perioadei de gestiune, angajatorii sînt obligați să achite contribuțiile de asigurări sociale de stat obligatorii pînă la finele lunii de gestiune, proporțional pentru perioada de pînă la următoarea raportare și integral pentru luna de gestiune | Pensia pentru limită de vîrstă și ajutorul de deces |
| 1.9. Persoanele fizice care exercită activități în calitate de zilieri în temeiul Legii  nr. 22/2018 privind exercitarea unei activități necalificate cu caracter ocazional desfășurate de zilieri | Taxă fixă în conformitate cu legea bugetului asigurărilor sociale de stat anuală | Lunar, cîte 1/12 din suma anuală, pînă la data de 25 a lunii următoare lunii de gestiune, pentru lunile în care a exercitat activitate necalificată cu caracter ocazional | Pensia pentru limită de vîrstă și ajutorul de deces |

**Art. XI. –**  Legea asigurării pentru accidente de muncă şi boli profesionale nr. 756/1999 (Monitorul Oficial al Republicii Moldova, 2000, nr. 31–33, art. 192), cu modificările ulterioare, se modifică după cum urmează:

**1.** La articolul 14 alineatul (3), cuvintele ,,Fondului de asigurare pentru accidente de muncă şi boli profesionale” se substituie cu cuvintele ,,bugetului asigurărilor sociale de stat”.

**2.** La articolul 20 alineatul (1), cuvintele ,,Fondului de asigurare pentru accidente de muncă şi boli profesionale” se substituie cu cuvintele ,,bugetului asigurărilor sociale de stat”.

**3.** Articolul 22, capitolul IV şi capitolul V se abrogă.

**Art. XII.** – Legea Fondului de susţinere a populaţiei nr.827/2000 (Monitorul Oficial al Republicii Moldova nr.65-67 art.460 din 08.06.2000), cu modificările ulterioare, se modifică după cum urmează:

1. Articolul 4 va avea următorul cuprins:

„Art.4. – (1) Sursele de finanțare a Fondului de susţinere a populaţiei sunt:

a) taxa de portabilitate – în mărime de 50 la sută din plata lunară de operare, administrare și întreținere a bazei de date centralizate pentru implementarea și realizarea portabilității numerelor;

b) taxa aeroportuară - în mărime de 50 la sută din suma tarifului pentru modernizarea aeroportului acumulat lunar;

c) taxa pentru prestarea serviciilor de telefonie mobila - în mărime de 2,5 la sută din venitul obţinut din vînzările aferente acestor servicii;

d) transferurile obţinute din plata suplimentară obligatorie în cuantum de 0,1 la sută din suma achitată la cumpărarea de către persoanele fizice a valutei străine în numerar şi a cecurilor de călătorie în valută străină contra mijloace băneşti în numerar la casele de schimb valutar și la băncile licențiate care desfășoară activitate de schimb valutar în numerar cu persoane fizice, inclusiv prin intermediul aparatelor de schimb valutar;

e) sponsorizări şi alte încasări care nu contravin legislaţiei.

(2) - Subiecții taxei:

a) Subiectul taxei de portabilitate este persoana juridică care administrează procesul de portare a numerelor;

b) Subiectul taxei aeroportuare este persoana juridică care administrează activele aflate în gestiunea economică a Î.S. „Aeroportul Internaţional Chişinău;

c) Subiectul taxei pentru prestarea serviciilor de telefonie mobila este persoana juridică care prestează servicii de telefonie mobile;

d) Subiectul taxei de schimb valutar este persoana juridică care desfășoară activitate de schimb valutar şi a cecurilor de călătorie în valută străină contra mijloace băneşti în numerar.

(3) Agenţii economici menționați la alin. (2) lit. a), lit. b) și lit.c) sînt obligaţi să transfere lunar, pînă la data de 25 a lunii imediat următoare lunii de gestiune, sumele acumulate, la contul Agenţiei Naţionale Asistenţă Socială.

(4) Agenţii economici menționați la alin. (2) lit. a), lit. b) și lit.c) sînt obligaţi să prezinte Serviciului Fiscal de Stat, lunar, pînă la data de 25 a lunii imediat următoare lunii de gestiune, darea de seamă privind plăţile către fondul corespunzător, în forma stabilită de Serviciul Fiscal de Stat. Darea de seamă privind plăţile către fondul corespunzător se prezintă utilizînd, în mod obligatoriu, metode automatizate de raportare electronică, în condiţiile stipulate la art. 187 alin. (21) din Codul fiscal.

(5) Subiecții ce încasează plăţile suplimentare menţionate la alin.(1) lit.d) sînt obligați să transfere lunar, pînă la data de 25 a lunii imediat următoare, sumele acumulate la conturile trezoreriale ale bugetelor locale de nivelul al doilea, în funcţie de amplasarea localităţii, conform modului de achitare a plăţilor prin sistemul trezorerial al Ministerului Finanţelor

(6) Plăţile prevăzute la alin. (1) lit. a), b), c) și d) se administrează de către Serviciul Fiscal de Stat într-un mod similar celui stabilit pentru administrarea impozitelor şi taxelor, conform legislaţiei fiscale.

(7) Pentru diminuarea şi/sau neefectuarea în termen a plăţilor, Serviciul Fiscal de Stat va aplica măsurile prevăzute în titlul V al Codului fiscal.

**2.** Articolul 51 va avea următorul cuprins:

„Art. 51. – (1) Mijloacele financiare indicate la art. 4 alin. (1) lit. a), b) și c) se utilizează pentru finanțarea programelor cu destinație specială în domeniul asistenţei sociale, specificate la art. 5 pct. 1) și a pachetului minim de servicii sociale, specificat la art. 5 pct. 2).

(2) Mijloacele financiare indicate la art. 4 alin. (1) lit. d) se utilizează pentru finanțarea cantinelor de ajutor social, specificate la art. 5 pct. 3).”.

**3.** Articolul 6 va avea următorul cuprins:

„Art. 6. – (1) Agenția Națională Asistență Socială prezintă trimestrial rapoartele cu privire la transferarea mijloacelor financiare din Fondul de susținere a populației Ministerului Sănătății, Muncii și Protecției Sociale și Ministerului Finanțelor.

(2) Autoritățile administrației publice locale de nivelul al doilea prezintă trimestrial rapoartele cu privire la utilizarea mijloacelor financiare din Fondul de susținere a populației Agenției Națională Asistență Socială.”.

**Art. XIII.** – Codul vamal nr.1149/2000 (republicat în Monitorul Oficial al Republicii Moldova, ediţie specială din 8 februarie 2007), cu modificările ulterioare, se modifică după cum urmează:

1. La articolul 1 punctul 43) textul „şi (14)” se exclude.
2. Articolul 90 alineatul unic va avea următorul cuprins:

„Persoana care efectuează operaţiuni cu mărfurile plasate în zona liberă este obligată să ţină evidenţa operativă a mărfurilor şi să o pună la dispoziţia organelor vamale pentru control. Mărfurile se înregistrează în evidenţe în momentul în care sînt introduse în locurile sau în încăperile deţinute de persoana în cauză.”.

1. La articolul 94 alineatul (3) cuvîntul „pentru” se substituie cu cuvîntul „după”.
2. Articolul 128 alineatul (7) se completează cu textul „și în cazul prevăzut de art.129 alin.(8).”.
3. Articolul 129 se completează cu alineatele (8) și (9) cu următorul cuprins:

„(8) În cazul importului de mărfuri (precum și a mărfurilor anterior importate) în care valoarea în vamă a acestora include sau trebuia să includă redevențele sau taxele pentru licenţe referitoare la mărfurile de evaluat, iar obligația vamală în partea ce ține de taxa pe valoarea adăugată aferentă acestor redevențe și taxe a fost declarată și achitată la Serviciul Fiscal de Stat, la cererea plătitorului vamal, Serviciul Vamal stinge prin scădere obligația vamală constatată, în partea ce ține de suma TVA, în limita sumei declarate și achitate, în baza informației Serviciului Fiscal de Stat care certifică achitarea sumelor respective.

(9) În cazul circumstanțelor prevăzute la alineatul (8), Serviciul Vamal întreprinde măsuri de asigurare a stingerii obligației vamale în mărimea părţii nestinse aferentă sumei TVA, dacă acestea există. În acest caz, amenda și majorarea de întârziere se aplică aferent drepturilor de import nestinse.”.

1. La articolul 1841 alineatul (1), după textul „8703,” se introduce textul „8704 (cu o greutate în sarcină maximă de maximum 5 t.),”.

**Art. XIV.** - La articolul 10 alineatul (3) din Legea nr.1569/2002 cu privire la modul de introducere şi scoatere a bunurilor de pe teritoriul Republicii Moldova de către persoane fizice (Monitorul Oficial al Republicii Moldova, 2002 nr.185-189), după textul „mijloace de transport auto,” se introduce textul „clasificate la poziţiile tarifare 8702, 8703, 8704 (cu o greutate în sarcină maximă de maximum 5 t.), 8711 şi remorcile ataşate la acestea (poziţia tarifară 8716),”.

**Art. XV.** - Legea nr.1593/2002 cu privire la mărimea, modul şi termenele de achitare a primelor de asigurare obligatorie de asistenţă medicală (Monitorul Oficial al Republicii Moldova, 2003, nr.18-19, art. 57), cu modificările ulterioare, se modifică după cum urmează:

1. La articolul 3, în noţiunea de „plătitor al primelor de asigurare obligatorie de asistenţă medicală”, textul „persoană fizică sau juridică, inclusiv autoritate a administrației publice centrale sau locale” se substituie cu cuvântul „asiguratul”;
2. Articolul 8 se abrogă.
3. La articolul 12 textul „Categoriile de plătitori prevăzute la pct.1 şi 3 din anexa nr.1” se substituie cu cuvîntul „Entitățile”.
4. Articolul 13 se abrogă.
5. La articolul 23 ultima propoziție de la alineatul (2) se exclude.
6. La articolul 25, cuvintele „împreună cu contribuţia calculată asupra fondului de retribuire a muncii” se exclude.
7. La articolul 26:

alineatul (1) textul „Categoriile de plătitori prevăzute la pct.1 şi 3 din anexa nr.1, care au obligaţii privind achitarea primelor în perioada de gestiune,” se substituie cu cuvîntul „angajatorii”;

alineatul (3) cuvîntul „Plătitorii” se substituie cu cuvîntul „angajatorii”;

1. La articolul 29 alineatul (3) cuvîntul „plătitori” se substituie cu cuvîntul „angajatorii”.
2. În Anexa nr.1, pct.1 și pct.3 se abrogă.

**Art. XVI.** - La articolul 15 din Legea nr.397/2003 privind finanțele publice locale (republicată în Monitorul Oficial al Republicii Moldova, 2018, nr.384–395, art.612),

la alineatul (1) litera a) cuvintele „pe termen scurt și” se exclud;

la alineatul (2) cuvintele „pe termen scurt sau” se exclud;

la alineatul (3) cuvintele „pe termen scurt și” se exclud;

se completează cu alineatul (5) cu următorul cuprins:

„(5) Prin derogare de la alin.(4), pentru bugetele municipale Bălți și Chișinău plafonul plăților anuale legate de deservirea datoriilor acestor bugete la împrumuturile contractate sau garantate și/sau care urmează a fi contractate sau garantate nu va depăși 30% din totalul veniturilor anuale ale acestor bugete, cu excepția transferurilor cu destinație specială.”.

**Art. XVII.** **-** Laarticolul 7 alineatul (1) și (2) dinLegea nr.289/2004 privind indemnizaţiile pentru incapacitate temporară de muncă şi alte prestaţii de asigurări sociale (Monitorul Oficial al Republicii Moldova, 2004, nr. 168–170, art. 773), după cuvintele „venit din care” se introduc cuvintele „la data stabilirii indemnizației”, cuvîntul ,,achitate” se substituie cu cuvîntul ,,plătite”, iar cuvîntul ,,individuale” se exclude.

**Art. XVIIIX.** - Legea nr.131/2012 privind controlul de stat asupra activităţii de întreprinzător (Monitorul Oficial al Republicii Moldova, 2012, nr.181-184, art.595), cu modificările ulterioare, se modifică după cum urmează:

1. Articolul 8 se completează cu alineatul (21) cu următorul cuprins:

„(21) Prin derogare de la alin.(1) lit.a), în cazul în care controlul este efectuat pentru verificarea activității de transport sau cu scopul depistării activității desfășurate ilegal, în Registrul de stat al controalelor nu se vor înregistra datele despre persoana supusă controlului, dar se va înregistra doar localitatea, după caz adresa și/sau genul de activitate supus verificării.”.

1. Articolul 20 se completează cu alineatul (21) cu următorul cuprins:

„(21) Prin derogare de la alin.(2) lit.f), în cazul în care controlul este efectuat pentru verificarea activității de transport sau cu scopul depistării activității desfășurate ilegal, delegația de control nu va conține date despre persoana supusă controlului, dar se va indica doar localitatea, după caz adresa și/sau genul de activitate supus verificării.”.

**Art. XIX.** - La articolul 25 alineatul (5) din Legea nr.278/2007 privind controlul tutunului (Republicată în Monitorul Oficial 2015, nr.258-261 art.489), cifra „2020” se substituie cu cifra „2021”.

**Art. XX** – La articolul 7 alineatul (1) litera b) din Legea nr. 133/2008 cu privire la ajutorul social (Monitorul Oficial al Republicii Moldova, 2008, nr. 179, art. 625) cu modificările ulterioare, cifra ,,50” se substituie cu cifra ,,75”.

**Art. XXI.** - Legea nr.302/2017 cu privire la Serviciul Vamal (Monitorul Oficial, 2018, nr.68-76, art.143), cu modificările ulterioare, se modifică după cum urmează:

1. La articolul 42 alineatul (2) după textul „muncă suplimentară,” se completează cu textul „muncă în schimburi, muncă în tură continuă,”, și se completează cu propoziția „Modul de organizare a muncii în schimburi și în tură continuă se stabilește printr-un regulament aprobat de Serviciul Vamal, în funcție de necesitățile birourilor vamale și în limitele duratei normale a timpului de muncă de 40 ore pe săptămână.”.
2. Articolul 48 se completează cu alineatul (12) cu următorul cuprins:

„(12) Modalitatea de achitare a indemnizației unice în cazurile prevăzute de alin. (2) - (5) al prezentului articol se stabilește de Ministerului Finanțelor.”.

**Art. XXII.** - Legea nr.171/2019 cu privire la modificarea unor acte legislative (Monitorul Oficial al Republicii Moldova, 2019, nr. 393-399) se modifică după cum urmează:

**1.** La punctul 30 după cuvîntul „întreprinzător” se introduce textul „ , inclusiv persoanelor care desfăşoară activitate profesională conform legislației”.

**2.** La punctul 34 după cuvîntul „livrarea” se introduce textul „către persoanele juridice şi fizice care desfăşoară activitate de întreprinzător, inclusiv persoanelor care desfăşoară activitate profesională conform legislației a”.

**Art. XXIII. –** Prin derogare de la prevederile Codului fiscal nr.1163/1997, agenții economici rezidenți au dreptul la deducerea oricăror donaţii efectuate pe parcursul anului 2020 pentru combaterea coronavirusului (COVID-19) la conturile bancare deschise de Ministerul Finanțelor în acest sens, sau instituțiilor medico-sanitare publice.

**Art. XXIV.** - (1) Prin derogare de la prevederile articolului 56 alineatul (2) din Legea nr.100/2017 cu privire la actele normative, prevederile prezentei legi intră în vigoare după cum urmează:

1. La data publicării: Art. I, Art. II, Art. III, Art. IV, Art. V, Art. VI: pct.1-3, pct.5-8, pct.10, pct.11, pct.14, pct.15, pct.17-20, pct.27, Art. VII, Art. IX pct.4, Art. XIII, Art. XIV, Art. XVI, Art. XVIII, Art. XIX, Art. XX, Art. XXI, Art. XXII, Art. XXIII..

b) La 1 mai 2020: Art. VI: pct.9, pct.12;

c) La 1 iulie 2020: Art. VI: pct.13, pct.16, Art. XII;

d) La 1 ianuarie 2020: Art. X: pct.8, pct.19.

e) Referințele prevederilor care nu sunt prevăzute la lit.a) - lit.d) intră în vigoare la 1 ianuarie 2021.

(2) După ridicarea stării de urgență, ajutorul de șomaj pentru toți șomerii se va acorda în condițiile Legii nr. 105/2018 cu privire la promovarea ocupării forței de muncă și asigurare de șomaj.

(3) După ridicarea stării de urgență, ajutorul social se va acorda în condițiile Legii nr. 133/2008 cu privire la ajutorul social.

(4) Guvernul, în termen de 3 luni de la data publicării prezentei legi, va aduce actele sale normative în concordanță cu aceasta.

Preşedintele Parlamentului